ઉલ્લેખનીય છે કે ભાજપની જેમ જ કોંગ્રેસ પણ તેના જૂના નેતાઓને રીપીટ કર્યા છે. ખાસ કરીને જે નેતાઓએ રાજ્યસભાની ચૂંટણી વખતે અહેમદ પટેલને જીતવામાં મદદ કરી હતી તે નેતાઓને કોંગ્રેસે સીટ આપી છે. સાથે પાસના લીડ નેતા લલિત વસોડાને પણ આ ચૂંટણીમાં કોંગ્રેસે સીટ આપી છે. આમ પાસ સાથેની મીટિંગ પછી કોંગ્રેસે પાસના નેતાઓને પણ ખુશ કરવા માટે ચૂંટણીમાં સીટ આપી છે. વધુમાં 77 ઉમેદવારોની આ યાદીમાં ખાલી બે મહિલાઓને કોંગ્રેસ ટિકિટ આપી છે. ભાવનગર પશ્ચિમથી નીતાબહેન રાઠોડ અને નવસારીથી ભાવનાબેન પટેલને આ વખતે ટિકિટ મળી છે.